MESTSKÁ  ČASŤ   BRATISLAVA  - NOVÉ  MESTO

Materiál na rokovanie
Miestneho zastupiteľstva
dňa 14.2.2012

N á v r h

na  zníženie ročného nájmu za nebytové priestory v spoločenskom dome Vernosť, 
Nobelova č. 30, Bratislava

Materiál predkladá :				          Materiál obsahuje :

Ing. Ľudovít Kollárik				          1. Návrh uznesenia 
prednosta MÚ B-NM			          2. Dôvodovú správu		                                     
          3. Návrh na zníženie ročného nájmu  za   
              NP v spoločenskom dome Vernosť,
	  Nobelova č. 30, Bratislava
						          4. Žiadosť o zníženie nájmu	

Spracovateľ :	

Ing. Jana Tlačíková
poverená vedením OSB,NPaVS

Na rokovanie prizvať :				Stanovisko právnej skupiny :

Ing. Janu Tlačíkovú					- nie je potreba právneho posúdenia
poverenú vedením OSB,NPaVS

Február 2012

N á v r h    u z n e s e n i a

M i e s t n e   z a s t u p i t e ľ s t v o

s c h v a ľ u j e

zníženie ročného nájmu za prenajaté nebytové priestory v spoločenskom dome Vernosť, Nobelova č. 30 pre nájomcu Vernosť, spol. s r.o. Nobelova č. 30  Bratislava o 15 % a zároveň zvyšuje investíciu do údržby  a opráv prenajatých priestorov na 20 % z ročného nájomného, ktoré budú trvalo zhodnocovať prenajatý objekt. Konečná výška ročného nájmu po poskytnutí zľavy  činí  58 686,85 €.

a/  - s pripomienkami

b/  - bez pripomienok

D ô v o d o v á      s p r á v a 

	Nebytové priestory v spoločenskom dome Vernosť na Nobelovej č. 30 boli prenajaté v roku 2002 nájomcovi Vernosť, spol. s r.o., Nobelova č. 30 s ročným nájmom 86 304,19 €, ktoré nájomca vždy riadne platil. V súlade so zmluvou o nájme č. 128/2002 zo dňa 29.7.2002 po predchádzajúcom prerokovaní, nájomca z ročného nájmu mohol investovať 10% do údržby a opráv prenajatých nebytových priestorov, ktoré budú trvalo zhodnocovať prenajatý objekt. Nájomná zmluva je uzatvorená do 31.12.2016.
	V súlade s uzatvorenou zmluvou o nájme, prenajímateľ umožní nájomcovi aj bez predchádzajúceho súhlasu prenajať priestory tretím osobám. V roku 2010 požiadal nájomca z dôvodu zlej finančnej situácie a problémov s prenájmom nebytových priestorov v objekte o zníženie ročného nájmu o 30%. Na základe žiadosti mu bolo znížené ročné nájomné o 25 % na rok 2011.
	Z  dôvodu pretrvávajúceho stavu s prenájmom  nebytových priestorov v danom objekte , 24.10.2011 požiadal o predĺženie zníženého nájmu. 
	Materiál bol prerokovaný vo finančnej komisii dňa 18.1.2012. Dňa 31.1.2012 bol materiál prerokovaný v miestnej rade, kde bolo schválené zníženie ročného nájmu o 15 % a zároveň zvýšenie investície do údržby a opráv  prenajatých priestorov na 20 % z ročného nájmu.

Návrh  na  zníženie ročného nájmu za nebytové priestory v spoločenskom dome Vernosť, Nobelova č. 30, Bratislava
     –––––––––––––––––––––––––––––––––––––––––––––––––––––––––––––––––––––––––––-

Na základe žiadosti nájomcu Vernosť, spol. s r.o. Nobelova č. 30 o zníženie ročného nájmu  za prenajaté nebytové priestory  v spoločenskom dome Vernosť, navrhujeme znížiť nájomné  na rok 2012 nasledovne :

Ročné nájomné uzatvorené v súlade so zmluvou o nájme č. 128/2002, ktoré  predstavuje čiastku 86 304,19 €, sa znižuje na rok 2012 o 15 %, čo znamená, že výška ročného nájmu po poskytnutej zľave činí   73 358,56 €.

	V súlade s uvedenou zmluvou sa suma, ktorú môže nájomca investovať do údržby a opráv prenajatých priestorov na rok 2012  zvyšuje z pôvodných 10 % na  20 % z  ročného nájmu, ktoré budú trvalo zhodnocovať prenajatý majetok. Náklady na údržbu a opravy sú zdokladované.

Konečná výška ročného nájmu po poskytnutí zľavy bude nasledovná :

Ročné nájomné				86 304,19 €
- poskytnutá zľava 15 %		        -  12  945,63 €

						73 358,56 €

- 20 %  zdokladované investície	       -    14 671,71 €

Konečná výška ročného nájmu 	             58 686,85 €